Kreatív Online - A Dalí márkájú bajuszwaxot leemelnétek a polcról?
2019. június 12. 16:10
Az ötlet érdekes, de a kivitelezéshez már lehet lenne hozzáfűznivalója a művészettörténészeknek és grafikusoknak.
A brazil grafikus, Milton Omena valójában már 2018-ban megalkotta néhány híres művész fiktív logóját, de a tervek most újra szélesebb réteget értek el Rob Schwartz, a TBWA\Chiat\Day ügyvezető igazgatójának megosztása után.
Omena 8 művészt szemelt ki a projektre, és mindegyikük védjegyszerű motívumait használta a logók megalkotásához. Így lett például Da Vincinél egy helikopter terve, Dalínál az olvadó óra a központi eleme a művészlogónak.
A grafikus néhány esetben azzal a gondolattal is eljátszott, hogyan festenének ezek a logók különböző, az adott művészhez köthető terméken. Így született meg a Dalí bajuszwax, a Mondrian-bor vagy az Andy paradicsomkonzerv is.
Omena munkáit itt lehet böngészni.
(Innen: AdWeek)